google/wiki40b huggingface dataset:
Langøya (Re)

Langøya er ei øy i Holmestrandfjorden som er en del av Ytre Oslofjord. Øya tilhører Re kommune i Vestfold. Fra og med 1. januar 2020 vil øya tilhøre Holmestrand

Kalksteinsbrudd

Den første kalksteinen ble tatt ut allerede på 1650-tallet, og flere kalkovner var i drift. Langøya kalkverk ble solgt til den danske kronen i 1737.
Mer moderne drift startet i 1899 med uttak av kalkstein til bruk i produksjon av sement. Christiania Portland Cementfabrik (CPC), kjøpte i 1895 en parsell på øya. Selger var godseier G. Wankel på Kambo. CPC kjøpte resten av øya i 1899, med unntak av en mindre parsell som tilhørte Marinen. Denne parsellen ble kjøpt i 1937. Driften på Langøya kom i gang i 1899. Kalksteinen ble fraktet i lekter til Slemmestad.
Det ble etterhvert bygget arbeiderbrakker og -boliger, spisesal, brygger, skinneganger osv. Den første tiden foregikk boringen med håndkraft, i 1913 gikk man over til pressluft. På denne tiden lå årsproduksjonen på ca. 180 000 tonn i året. I 1922 gikk man over til elektrisk drift. Fra 1925 ble selve knusingen av kalksteinen flyttet fra Slemmestad til Langøya. Den steinen som ikke var egnet til sementproduksjon ble fra 1931 knust i et eget verk og solgt som pukk.
Opptil 24 familier med om lag 120 mennesker bodde på Langøya på det meste. I 1960 fraktet skolebåten 16 barn inn til skolen i Holmestrand. Etterhvert vokste bruddet, og i 1967 forlot de siste to familiene øya.
Det ble anlagt jernbanespor på 20-tallet for frakt av stein mellom brudd og knuser, denne jernbanen var tidligere brukt som smalsporet bane mellom Holmestrand og Hvittingfoss. Jernbanen ble skiftet ut med trucker i 1951. Da var man kommet til -3 meter. Da Norcem la ned sementproduksjonen på Slemmestad i 1985 ble også driften på Langøyene stoppet. Bunnen av bruddet var da på -45 meter. Tilsammen var det tatt ut 47 millioner tonn kalkstein. Dagbruddet under havnivå tilsvarer nesten 10 millioner kubikkmeter. Norcem solgte Langøya til NOAH i 1993.
Frantzefoss Bruk tok i en periode ut kalkstein til sin kalkproduksjon.

Avfallsdeponi

Siden 1993 bruker Norsk Avfallshandtering dagbruddene til deponi av farlig uorganisk avfall. En stor del av avfallet er gips, som dannes når flygeaske fra forbrenningsanlegg blandes med og nøytraliserer svovelsyre. Dessuten finnes et basseng for utreagering av reaktive metaller; hovedsakelig magnesiumslam og andre alkali- og jordalkalimetall. Avfallet reagerer kraftig i kontakt med vann og avgir varme og ulike gasser (H₂, NH₃, PH₃). Det finnes også en tank for avgiftning av cyanidholdig avfall. Avgiftningen skjer i alkalisk miljø med natriumhypokloritt. Cyanidforbindelsene omdannes til karbondioksid og nitrogengass. Miljødirektoratet har tillatt årlig mottak av maksimalt 500.000 tonn uorganisk farlig avfall (herunder uorganisk syrer, aske og alunskifer) og 500.000 tonn forurensede masser (forurenset grunn, knust betong, slam og sedimenter). Deponiet vil etter planen være fullt før 2025.
Giljuj

Giljuj (russisk: Гилю́й) er ei elv i Amur oblast i Russland. Den er ei høyre sideelv til Zeja, og er 545 kilometer lang, med et nedbørfelt på 22 500 km². Den har sitt utspring på sørhellingen av Stanovojfjellene, og munner ut i Zeja-reservoaret.
De største sideelvene er Mogot og Tynda.
Husmannsvisa

«Husmannsvisa» er et skillingstrykk som gir et bilde av hvordan det var å være husmann, på godt og vondt. Opprinnelsen til denne skillingsvisa er ukjent. Den synges på melodien «Jeg vandrer ved sjøen en stille aftenstund». På et 10-øres skillingstrykk fra Sørensens Bogtrykkeri i Kristiania heter visa «Den bekjente Husmandsvise i 15.vers».
Diastellopalpus

Utseende

Middelsstore (blant de største Onthophagus-artene), brede, blankt svarte skarabider. Pronotum har gjerne metallisk glans i purpur, kobberfarget eller grønnlig. Hannene har gjerne et horn på hodet og påfallende utvekster, knøler eller groper i den fremre delen av pronotum. Dekkvingene er blankt svarte med fine men markerte lengdefurer.

Levevis

Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.

Utbredelse

Gruppen er utbredt i tropisk Afrika.
Durango & Silverton Narrow Gauge Railroad

Durango & Silverton Narrow Gauge Railroad (D&SNG) er en 72 kilometer lang smalsporet museumsjernbane sørvest i Colorado, USA. Linjen går mellom Durango i La Plata County og Silverton i San Juan County, og er en bevart sidebane av Denver & Rio Grandes San Juan-linje som en gang gikk fra Alamosa via Antonito til Durango. Strekningen mellom Durango og Silverton (Silverton Branch) ble ferdigstilt i 1882, noe som betyr at banen er over 130 år gammel. Etter andre verdenskrig gikk gruveaktiviteten rundt Silverton ned, og dermed sank trafikken på Silverton-banen også. I 1950 lanserte D&RG turisttoget «The Painted Train» i et forsøk på å kompensere for noe av trafikknedgangen. Tilbudet ble populært, og holdt liv i linjen selv etter at godstrafikken nesten hadde opphørt. I 1968 ble linjen mellom Durango og Antonito lagt ned, og i 1970 begynte fjerningen av skinnegangen. Dette gjorde at  strekningen Durango - Silverton ble isolert, men også denne gangen ble banen spart takket være turisttogene. I 1981 ble banen og materiellet solgt til private investorer med Charles Bradshaw i spissen, som hadde stiftet Durango & Silverton Narrow Gauge Railroad. Dagens eier er American Heritage Railways som kjøpte opp virksomheten i 1998. Eierselskapet driver også andre museums- og turistjernbaner, men har hovedkontor i Durango.
Barnefordeling

Barnefordeling er et tema etter skilsmisse mellom et ektepar/samboerpar med barn, hvor barnet skal bosette seg fast hos begge eller den ene av partene.  
Barneloven (bl.) § 30 definerer innholdet i foreldreansvaret og er formulert som en prinsipperklæring om barnets rett til omsorg og kjærlighet, og foreldrenes rettigheter og plikter i forhold til barnets oppvekst og oppdragelse. Foreldreansvaret har i utgangspunktet ingen ting med hvem barnet bor hos.
Gifte foreldre har delt foreldrerett som videreføres ved eventuell skilsmisse. Begge foreldre har lik rett og ansvar for den daglige omsorgen for barn, men ved skilsmisse har det tradisjonelt vært vanligst at den ene av foreldrene overtar dette alene mens den andre får samværsrett. I dag er det i økende grad vanlig med delt omsorg, det vil si at felles barn bor fast hos begge foreldre etter samlivsbrudd. Ved uenighet mellom foreldrene bringes saken inn for retten, og det oppnevnes ofte en sakkyndig psykolog som skal utrede og gi retten råd om spørsmål omkring daglig omsorg og samværsrett.
Martin Drake kullkraftverk

Martin Drake kullkraftverk er et kullkraftverk i El Paso County, delstaten Colorado, USA. Det har en installert produksjonskapasitet på 257 MW, fordelt på 3 blokker / turbiner. Operatør er Colorado Springs kommune. Brenselkilden er kull.
Vinterland

Handling

Det er vinter i Norge og kaldt. Isen ligger på vannet og snøen ligger meterhøy. Renas (Raouf Saraj) er en kurdisk innvandrer som bor alene i Øverbygd i Målselv i indre Troms. Hans nærmeste kontakt med hjemlandet er telefonkiosken som står utenfor huset han bor i. Renas er ikke helt ung lenger. Allikevel presser foreldrene hans på for å få ham gift. Renas liker ungkarstilværelsen men gir etter og gifter seg in absentia med Fermesk (Shler Rahnoma). Bryllupet blir gjennomført og feiret i hennes landsby i Nord Irak. Renas er ikke fysisk til stede, men er representert ved et portrettfotografi.   De to skriver siden brev til hverandre og utveksler fotografier. Selv om de bor i hvert sitt land, utvikler forelskelsen seg. Renas søker om familiegjenforening med Fermesk. En dag henter han henne på Bardufoss lufthavn. Men Fermesk er ikke like ung og vakker som på bildene hun har sendt. Heller ikke Renas svarer til hennes forventinger.Men de er gift og må lære å leve sammen i det enslige huset ved siden av telefonkiosken. Det blir ikke problemfritt, men de går begge til oppgaven med stort pågangsmot. De bestemmer seg for å gifte seg på nytt i Norge. Det viser seg at Fermesk bærer på en truende hemmelighet. Hun bestemmer seg for å fortelle alt til Renas på bryllupsnatten. Dette leder forholdet ut i nye vanskeligheter. Han vil skilles. Dette kunngjør han den samme bryllupsnatten. Men snart kommer han til at det gjelder å holde fasaden overfor omgivelsene. Han bestemmer at de skal leve under samme tak, men ikke som mann og kone. Dermed går de inn i hverdagen må på nye premisser. De må lære seg å bli kjent på en annerledes måte. Det stadige maset gjennom telefoner fra hjemlandet går dem på nervene. Litt etter litt begynner de også å kjenne dypere følelser for hverandre.

Mottagelse

Vinterland var åpningsfilmen på  Tromsø Internasjonale Filmfestival i 2007.
Dagbladet ga filmen terningkast fem og framhevet kontrasten mellom «det store frosne landskapet og den betagende skjønnheten i dramaet mellom de små menneskene.» Aftenposten ga også terningkast fem og anmelderen Per Haddal kalte filmen «et lite under av en film.» VG var litt mer reservert med terningkast fire. Anmelderen kalte det «en uhyre enkel film med store og klare kvaliteter.»
Vintelrand var i utgangspunktet produsert for fjernsyn, men ble satt opp på kino vinteren og våren 2007 av distribusjonsselskapet Arthaus.
St. Olavsloppet

St. Olavsloppet  (tidligere: St. Olofsloppet) er en årlig landeveisstafett som avholdes i slutten av juni mellom Trondheim og Östersund, henholdsvis i Trøndelag og Jämtland. Stafetten er oppkalt etter kong Olav Haraldsson, som var konge i Norge 1015–1028. Etappene har utgangspunkt i deler av den samme ruten som Kongen fulgte fra Novgorod i Russland til Trøndelag i 1030 for å kristne Norge.

Navn

St. Olavsloppet har sitt navn fra Olav Haraldsson av Norge. På folkemunne er stafetten kjent som Loppet.

Organisering

Det er veksling mellom start og målgang hvert annet år, slik at med start i Trondheim går stafetten i retning av Østersund. Den går motsatt vei ved start i Østersund. Løpet går gjennom Trøndelag og Jämtlands län. Lagene som deltar er en blanding av profesjonelle lag, lokale idrettslag, familielag, bedriftslag og andre. 
I Trondheim er start og målgang ved det historiske Torvet, like ved Olavstatuen, mens den i Østersund vanligvis befinner seg i nærheten av torget der. Underveis i stafetten passerer deltakerne flere byer, severdigheter og minnesmerker. Blant disse er Åre, Levanger, Verdal og Stiklestad og Steinvikholm slott. 
Løpet følger Olavsleden, med utgangspunkt i ruten fra Østersund gjennom Rödön, Alsen, Åre, Sandvika og Stiklestad.

Historie

Løpet har blitt arrangert siden 1988, og går over fire dager, fra onsdag til lørdag. I 2014 og 2015 gikk starten i Trondheim. I 2016 og 2017 gikk starten i Östersund. I 2016 stilte ca. 7000 løpere opp til en eller flere etapper.
Bombingen av Frampol

Bombingen av Frampol fant sted under den tyske invasjonen av Polen i 1939. Den 13. september ble byen Frampol i regionen Lille-Polen med et folketall på 4.000 bombet av tyske bombefly fra Luftwaffes 8. luftkorps under general Wolfram Freiherr von Richthofen. Byen hadde intet av militær verdi, og bombingen ble sett på som øvelser til fremtidige oppdrag.

Etter bombingen

Noen dager etter bombingen, den 18. september, dukket et tysk rekognoseringsly opp over Frampol og tok fotografier av ødeleggelsene.
I følge Davies mistet Frampol 90% sv sin bygningsmasse, og 50% av befolkningen ble ofre. Bare to gater gikk helt klar, og noen hus helt i utkanten.

I litteraturen

Bombingen av Frampol spiller en viktig rolle i novellen «The Little Shoemakers» av Isaac Bashevis Singer. Isaac Bashevis Singer skrev også «The Tale of Three Wishes» i der kunstneren Irene Lieblich illustrerer markedsplassen i Frampol ut fra egne minner fra Frampol.
Mandag Morgen

Mandag Morgen var et analytisk uketidsskrift som ble grunnlagt i 2003. Tidsskriftets mål var «å gi norske beslutningstakere og premissleverandører et bedre beslutningsgrunnlag». Mandag Morgen Norge ble til i et samarbeid mellom Terje Osmundsen og det danske tidsskriftet med samme navn (grunnlagt i 1989). Mandag Morgen kom ut 41 mandager i året, arrangerte en rekke frokostseminarer og hadde egen analyseavdeling og foredragsvirksomhet, i tillegg til å utgi ukebrevet Mandag Morgen.
Etter at gamle Mandag Morgen valgte å gå til skifteretten i mars 2010, tok Fora Medier over driften av bladet. Redaktør var Knut Petter Rønne.
Selskapet Medier og Ledelse overtok Mandag Morgen fra nyttår i 2013 og innlemmet etter hvert Mandag Morgen i Ukeavisen Ledelse som seksjonen "Agenda".
Uedle metaller

Uedle metaller er metaller som lett reagerer med fortynnede syrer og raskt oksiderer i luft dersom de ikke er dekket av en beskyttende oksidfilm, som f.eks. aluminium. Viktige uedle metaller er aluminium, bly, jern, kalsium, magnesium, natrium og sink.
Betegnelsen uedelt metall brukes også ofte i omtale av smykker eller andre gjenstander for å skille mellom det som er laget av sølv, gull eller platina og det som er laget av andre metaller.
Fylkesvei 6530

Fylkesvei 6530 (Fv6530) i Trøndelag går mellom Stensås og Feragen i Røros kommune. Veien er 3,7 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 551 (Sør-Trøndelag).
Grunnkretser i Sokndal kommune

Grunnkretser i Sokndal kommune er delområder og grunnkretser som seksjonerer Sokndal kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Sagar (distrikt)

Demografi

Ved folketellingen i 2011 var det 2 378 295 innbyggere i distriktet, mot 2 021 987 i 2001. Den urbane befolkningen utgjør 29,81 % av befolkningen.
Barn i alderen 0 til 6 år utgjorde 14,77 % i 2011 mot 18,29 % i 2001. Antallet jenter i den alderen per tusen gutter er 925 i 2011 mot 931 i 2001.
Motor

En motor er i de fleste tilfeller en innretning som omformer elektrisk energi, termisk energi eller kjemisk energi til bevegelsesenergi.  De første motorene så dagens lys under den industrielle revolusjonen, da dampmaskinen gjorde sitt inntog. I dagens samfunn blir det mer rettet mot bruk av elektriske motorer med tanke på forurensning.
Giorgio Chiellini

Livorno

Han startet sin karriere i Livorno, hvor han spilte i to år, ett i Serie C1, og ett i Serie B.

Fiorentina

Han signerte for Juventus i sommeren 2004 for 6,5 mill. euro, men ble med en gang solgt til Fiorentina for 3,5 mill. euro, som en del av en «medeieravtale». Der spilte han i sesongen 2004/2005.

Juventus

Etter en fantastisk første sesong i Serie A, ble han hentet tilbake av Juventus i sesongen 2005-2006. Juventus betalte 4,3 mill. euro for fullt eierskap. Han skrev under en ny kontrakt den 12. oktober 2006 som binder ham til Juventus til 2011. Det var tre år lenger enn hans forrige kontrakt. Chiellini ble mer og mer usikker på sin stilling i klubben etter at Juventus rykket opp. Det ble i juli 2007 meldt at Liverpool FC var så interessert i å kjøpe Giorgio at de ga inn et bud. Chiellini var svært interessert i en overgang til Merseyside-klubben.

Landslagsspill

Chiellini fikk sin debut for Italia i november 2004 mot Finland, og siden debuten har han vært fast i troppen til Italia. Han har vunnet U-19 EM med Italia i 2003, Chiellini har også vunnet bronse i fotball under sommer-OL i 2004.
Han ble tatt ut i Italias EM-tropp til EM i Frankrike 2016.
Han ga seg på landslaget etter tapet mot Sverige i kvalifiseringen til VM 2018.
Warcraft-universet

Warcraft er et fiktivt fantasyunivers laget av Blizzard Entertainment i forbindelse med Warcraft-spillene og bøkene basert på spillene.
Racta

Utseende

Små (vingespenn 20-30 millimeter), brune smygere. Oversiden er brun med ganske store, gule til oransje felter i begge vingepar. Undersiden har lignende tegninger men er blekere og mer kontrastrikt tegnet. Racta dalla danner et unntak: oversiden er svartbrun med en kort, skinnende hvit tverrstrek på forvingen (ved bakkanten), mesteparten av bakvingen er beige-farget.

Utbredelse

Slekten er utbredt i Amerika.
Kjærlighetslek

Handling

En kjærlighetsaffære mellom en ung løytnant og hans elskede ender i tragedie når førstnevnte blir drept i en duell og jenta begår selvmord.

Franskspråklig versjon

En franskspråklig versjon med tittelen Une histoire d'amour ble spilt inn samtidig. Denne ble også regissert av Max Ophüls, og benyttet mange av de samme skuespillerne.
Fødselsstiftelsen i Christiania

Fødselsstiftelsen i Christiania ble opprettet i 1818 og var en institusjon underlagt Rikshospitalet som skulle sørge for å gjøre fødsler tryggere og i tillegg sikre opplæring og undervisning til kommende jordmødre og leger.

Bakgrunn

En fødselsstiftelse ble befalt opprettet i et kongelig reskript 27. september 1780. Reskriptet anordner også innsettelse av en lønnet jordmor i Christiania. Jordmoren var pålagt å ha sengeplass til fem til seks fattige kvinner hvor de kunne få gratis fødselshjelp, pleie og tilsyn. Dette trådte likevel ikke i kraft før etter den dansk-norske unionsoppløsningen.  I 1810 ble riket delt inn i jordmordistrikter som følge av at et jordmorreglement trådde i kraft. I hvert distrikt skulle det ansettes en autorisert jordmor. Dette førte til et akutt behov for flere jordmødre. Frem til da hadde alle jordmødre i både Danmark og Norge fått sin utdannelse i København, men med behov for så mange ble det for dyrt å utdanne alle de norske jordmødrene der. I tillegg ble det Norske universitetet bestemt innvilget i 1811, og i 1814 begynte universitetet med forelesninger i medisin. Med opprettelsen av en jordmordutdanning og et medisinsk fakultet ble det et behov for pasienter å undervise på. Løsningen ble Rikshospitalet og en fødselsstiftelse underlagt denne. I et skriv fra Sunnhetskollegiet til Statsrådet 4. Oktober 1814 ble det foreslått å opprette en fødselsstiftelse i Christiania med 30 sengeplasser. Sunnhetskollegiet anså en slik stiftelse som uunværlig, både som et trygt sted for ugifte kvinner å føde, men også som en læringsinstitusjon. Stiftelsen ble et faktum i 1818.

Læringsinstitusjon og fødestue

Opprettelsen av en fødselsstiftelse skulle tjene to hensikter. Det skulle være et sted fattige, gravide kvinner kunne oppsøke pleie og tilsyn betalt av Fattigvesenet, i tillegg skulle det også være et sted hvor legestudenter og jordmødre kunne praktisere og tilegne seg kunnskap i faget. Ved å tilby disse kvinnene et sted å føde hvor de kunne få profesjonell fødselshjelp, regnet man med å få en stabil rekruttering av pasienter som medisinstudentene og jordmorstudentene kunne praktisere klinisk på.

Stiftelsens tjenester

I 1880 var omtrent 80 prosent av kvinnene som benyttet seg av fødselsstiftelsen fattige og ugifte kvinner som skulle føde barn utenfor ekteskap. Stiftelsen behandlet informasjon om den fødende, barnet og barnefar strengt konfidensielt, noe som gjorde det enklere for kvinnene å oppgi personopplysninger uten å frykte at det skulle bli spredt videre. I tillegg fikk de ugifte mødrene og de fattigste av de gifte et tilbud om gratis barnedåp. Denne anonymiteten og dåpstjenesten var fordelaktig for de fødende og et vedtak fra ledelsens del for å sikre seg nok pasienter. Stiftelsen var derfor hovedsakelig ikke et sosialpolitisk vedtak gjort for å forenkle fødselen for de ugifte kvinnene, men en utdanningsinstitusjon for medisin- og jordmorstudenter som kom de fødende kvinnene til gode.
I 1914 ble Fødselsstiftelsen flyttet til et eget bygg i Pilestredet park som følge av byggingen av et nytt Rikshospital, og ble en del av kvinneklinikken der.
Båter i sjøen

Båter i sjøen er en utendørs varemesse for fritidsbåter. Den arrangeres årlig, og siden 2014 ved Aker Brygge. Utstillingen arrangeres av båtbransjeorganisasjonen NORBOAT, som overtok ansvaret i 1985.
Utstillingen ble 1977–1997 arrangert ved Solvik Båthavn i Bærum. Frem til 1997 omfattet varemessen både nye og brukte båter. Fra 1998 har det bare vært nye båter. Fra 1998 til 2012 ble varemessen arrangert på Kadettangen i Bærum; i 2013 ved Operahuset i Oslo, og siden 2014 ved Aker Brygge.
I 2016 arrangeres messen fra 1.- 4. september.
North 24 Parganas (distrikt)

Demografi

Ved folketellingen i 2011 var det 10 082 852 innbyggere i distriktet, mot 8 934 286 i 2001. Den urbane befolkningen utgjør 57,59 % av befolkningen.
Barn i alderen 0 til 6 år utgjorde 8,95 % i 2011 mot 11,80 % i 2001. Antallet jenter i den alderen per tusen gutter er 947 i 2011 mot 958 i 2001.
Hamar kringkaster

Hamar kringkaster (Hamar-senderen) var navnet på radiosenderen som ble satt i drift 29. januar 1927 på Storhamar. Senderen skulle gi folk i det indre østlands-området bedre mulighet til å høre Oslo-programmet. I 1933 ble Norsk rikskringkasting etablert. Da overtok NRK senderen i Hamar, og Hamar ble regnet som et avdelingskontor til NRK i årene som kom.
I dagene 11.–18. april 1940 fungerte denne senderen som regjeringens offisielle informasjonskanal ut til det norske folk, etter at NRK i Oslo ble kontrollert av okkupasjonsmakten. Det var Håkon Lie som var leder og ansvarlig for sendingene i disse aprildagene.
Arkivet til NRK/Hamar kringkaster er tatt vare på og blir fra 2015 gjort tilgjengelig ved Statsarkivet i Hamar.
Archipini

Utseende

Små til ganske store (vingespenn ca. 12-30 millimeter) viklere med brede vinger. Hos denne gruppen er forvingens spiss ofte tydelig utstikkende, og ytterkanten noe innbuktet bak denne. Vingens grunnfarge er ofte mer eller mindre lyst brunlig, og ofte har de et mørkere felt ved roten, et skrått, mørkt tverrbånd i midten og en mørkere flekk ved vingespissen. Larvene er slanke og har utstående, stive børster.

Levevis

De fleste av disse artene har larver som lever på busker og løvtrær, også noen på bartrær. De spinner sammen blader eller bar ved hjelp av silke og lever mellom dem. Enkelte arter kan gjøre skade i fruktdyrking.
Yantian

Yantian (kinesisk: 盐田区, pinyin: Yántián Qū) er et av de seks distrikter som utgjør Shenzhen i provinsen Guangdong i Folkerepublikken Kina. Den ligger inntil Shenzhen-elven i sør, og er ellers omgitt av Shenzhen-distriktene Luohu og Longgang.
Cyclocephala unidentata

Utseende

En middelsstor (ca. 15 millimeter), ganske smal, blank, brungul hornbille. Arten utmerker seg særlig ved å ha en ganske lang "snute", partiet foran fasettøynene er omtrent så langt som bredt. Kroppsformen er noe flat, mindre hvelvet enn hos de fleste andre artene i slekten. Særlig hos hannen er leggene (tibiae) på forbeina påfallende brede, uten tenner på yttersiden. Hos hunnen ender for-leggen i en krum pigg. Pronotum kan ha litt utydelige, mørke tegninger, dekkvingene har en svart sømstripe. Den har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt i Venezuela.
Bunaea

Utseende

Store til svært store (vingespenn 120-170 millimeter), brune påfuglspinnere. Forvingene er lange og smale, litt sigdformede hos hannene. De har en hvit tverrstripe. Bakvingen har en stor, gul øyeflekk, forvingen en mer eller mindre firkantet, hvit flekk. Larvene er gjerne svarte, uten hår men med hvite pigger.

Levevis

Som vanlig for påfuglspinnere kan larvene lever på mange ulike slags busker og trær.
I likhet med flere andre slekter av store, afrikanske påfuglspinnere blir larvene til denne slekten noen steder samlet inn og spist av mennesker.

Utbredelse

Slekten er utbredt i Afrika.
Karimnagar (distrikt)

Demografi

Ved folketellingen i 2011 var det 3 811 738 innbyggere i distriktet, mot 3 491 822 i 2001. Den urbane befolkningen utgjør 26,08 % av befolkningen.
Barn i alderen 0 til 6 år utgjorde 8,47 % i 2011 mot 13,34 % i 2001. Antallet jenter i den alderen per tusen gutter er 937 i 2011 mot 937 i 2001.